২০১১ কোপা আমেরিকা
২০১১ ক্যাম্পিওনাতো সাদামেরিকানো কোপা আমেরিকা বা, ২০১১ কোপা আমেরিকা বা, কোপা আমেরিকা আর্জেন্টিনা ২০১১ (স্পেনীয়: 2011 Copa América) দক্ষিণ আমেরিকার জাতীয় দলগুলো নিয়ে অনুষ্ঠিত কোপা আমেরিকা ফুটবল প্রতিযোগিতার ৪৩তম আসর। দক্ষিণ আমেরিকার ফুটবলের প্রধান সংগঠন কনমেবল এ প্রতিযোগিতার দায়িত্বে ছিল এবং ১-২৪ জুলাই, ২০১১ সালে আর্জেন্টিনায় অনুষ্ঠিত হয়। প্রতিযোগিতার ড্র অনুষ্ঠিত হয় ১১ নভেম্বর, ২০১০ তারিখে, লা প্লাতায়। উরুগুয়ে দল প্যারাগুয়েকে ৩-০ ব্যবধানে পরাজিত করে ১৫তম শিরোপা লাভ করে। এরফলে দলটি কনমেবলের পক্ষ থেকে ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে অংশগ্রহণের সুযোগ লাভ করে।